No 121 Vanhassa Virsikirjassa, kokeeksi uudestansa tehty
1.

 Näin puhui Engel: paimenet!
 Tuon sanomat juur suloiset,
 Nyt ilon ison ilmoitan
 Ja armot suuret Jumalan.

2.

 Tänäin on teille syntynyt,
 Tahdosta taivaan siinnyt
 Jesus suvusta Davidin,
 Kristus kuningas Zionin.

3.

 Hän on se Herran siunattu,
 Profeetan kautta puhuttu,
 Ken kansat kaikki vapahtaa
 Ja taivaan tielle johdattaa.

4.

 Hän langenneita lohduttaa,
 Hän alta synnin avittaa,
 Tuo rauhan, riemun sielullen
 Ja lunastuksen iäisen.

5.

 Täm’ olkoon teillä merkkinä:
 Pien’ löytyy lapsi seimessä;
 Käy, paimen kaunis, katsomaan
 Lahjaa Jumalan laupiaan.

6.

 Herää, sieluni, ilolla,
 Ken seimess’ ompi, katsahda!
 Siell’ on Messias maailman
 Ja Poika Pyhä Jumalan.

7.

 O Jesu rauhan Ruhtinas!
 Tervet tykömme tultuas
 Turvaksi köyhäin synnisten,
 Iloksi kansain kaikkien.

8.

 Ah, Herra, vaikka kaikki voit
 Ja taivaan armot meillen toit;
 Kuin lapsi kehno, alhainen
 Lepäät vuoteella köyhyyden.

9.

 Jos kaunistettu kullalla
 Ja päärlyill’ olis maailma,
 Kuitenkin olis kehnoinen
 Vuoteeksi, Jesu, sinullen.

10.

 Vaan tahdoit tulla köyhyyteen
 Auttaakses meitä autuuteen:
 Näin näytit ett’ on turhuus suur
 Maailman koreus, korkuus juur.

11.

 Ah kuule, Kriste armias!
 Sieluuni ota asumas,
 Äl’ erkee koskaan minusta,
 Niin olen vapaa vaivoista.

12.

 Nyt Kristikunta veisatkaan
 Ett’ olet tullut maailmaan:
 Ain’ olkoon Korkein kiitetty,
 Kolmyhteisyys ylistetty.

(Lutherus.)

Lähde: Turun Viikko-Sanomat 19.10.1822.

Martti Luther
Virret
Turun Viikko-Sanomat
1822